Ալդո Ռոսսի

**Ալդո Ռոսսի** (, ), իտալացի ճարտարապետ։ Զբաղվել է ճարտարապետական նախագծմամբ, գրաֆիկայով, ինչպես նաև ճարտարապետության տեսությամբ։

## Կենսագրություն
250px|մինի|ձախից|Բոնեֆանտեն թանգարանի կենտրոնական աստիճանները
Ալդո Ռոսսին ծնվել է 1931 թվականին Միլանում։ 1959 թվականին ավարտել է Միլանի տեխնիկական համալսարանը` ստանալով ճարտարապետական կրթություն։

1960-ական թվականներին Ալդո Ռոսսին հիմնականում զբաղվել է տեսական աշխատանքով` կրելով կարևոր մի քանի ուղղությունների` իտալական ռացիոնալիզմի, նեոդասականության, ինչպես նաև մետաֆիզիկական գեղանկարչական դպրոցի հիմնադիր նկարիչ Ջորջո դե Կիրիկոյի ազդեցությունը։

Իր աշխատություններում ու հոդվածներում Ռոսսին խիստ քննադատության է արժանացնում 1960-ական թվականներին ճարտարապետա-քաղաքաշինական գործունեությունը։ Նա հակառակվում էր այն ճարտարապետներին, ովքեր կարծում էին, որ քաղաքը պետք է ստեղծվի որպես միաժամանակյա օբյեկտ` ժամանակից դուրս։ Ռոսսիի կարծիքով քաղաքները ժամանակի ընթացքում զարգանալու միտում ունեն` կուտակելով «կոլեկտիվ հիշողություն»։ Այսինքն` քաղաքը կրող հիմքը ճարտարապետական հուշարձաններն են։

Իր ճարտարապետական գործունեության ընթացքում Ռոսսին կիրառել է այդ տեսակետները` շարունակելով 1920-1930 թվականներին Իտալիայում ձևավորված «մետաֆիզիկական ճարտարապետության» ուղղությունը։ Դա դրսևորվել է ճարտարապետի մի շարք աշխատություններում` «Քաղաքային ճարտարապետություն» («L’architettura della città», 1966), «Գիտական ինքնակենսագրություն» («Autobiografia scientifica», 1981): 1970-1990-ական թվականներին Ռոսսին ոչ միայն նախագծել է տարբեր շինություններ, այլև շարունակել է տեսական աշխատանքներ գրելը, զբաղվել կահույքի, ինտերիերի, ափսեների դիզայնով։

1990 թվականին ճարտարապետն արժանացել է Պրիցկերի ճարտարապետական մրցանակին։

Ալդո Ռոսսին մահացել է 1997 թվականին ավտովթարից։

## Հիմնական նախագծեր
* Գալարատեզե II թաղամաս (Gallaratese Quarter II), Միլան, Իտալիա (1974)։ Համատեղ ծրագիր Կառլ Այմոնինոյի հետ։
* Շյուտցենշտրասե թաղամաս (Quartier Schützenstrasse), Բեռլին, Գերմանիա (1994-1998)
* Սան Կատալդո գերեզմանատուն (San Cataldo Cemetery), Մոդենա, Իտալիա
* Կառլո Ֆելիչե թատրոն (Teatro Carlo Felice), Ջենովա, Իտալիա
* *Պալացցո* հյուրանոց (Palazzo Hotel), Ֆուկուոկա, Ճապոնիա (1986)
* Կազա Ավրորա (Casa Aurora), Թուրին, Իտալիա (1987)
* Բոնեֆանտեն թանգարան (Bonnefantenmuseum), Մաստրիխտ, Նիդերլանդներ (1990-1995)
* Կա դի Կոցցի (Ca' di Cozzi), Վերոնա, Իտալիա (1997)

## Պատկերասրահ

Պատկեր:Teatro Carlo Felice, Genova, Italy.jpg|Կառլո Ֆելիչե թատրոն, Ջենովա
Պատկեր:Bonnefantenmuseum.jpg|Բոնեֆանտեն թանգարան, Մաստրիխտ
Պատկեր:Quartier Schützenstrasse Berlin.jpg|Quartier Schützenstrasse, Բեռլին (1994–98)
Պատկեր:140721 Mojiko Hotel Kitakyushu Japan02s3.jpg|Մոջիկո հյուրանոց (Mojiko Hotel), Կիտակուշու (1996–98)
Պատկեր:Scholastic Headquarters by Matthew Bisanz.JPG|Սխոլաստիկ կառույց, Նյու Յորք (2001)


## Գիտական հիմնական աշխատություններ
* «Քաղաքային ճարտարապետություն» («L’architettura della città», 1966
* «Գիտական ինքնակենսագրություն» («Autobiografia scientifica», 1981

## Ծանոթագրություններ

## Արտաքին հղումներ
* Ալդո Ռոսսին Պրիցկերի ճարտարապետական մրցանակի կայքում 
* Ալդո Ռոսսիի կենսագրությունը 

Կատեգորիա:20-րդ դարի ճարտարապետներ
Կատեգորիա:Ավտոճանապարհային վթարներից զոհվածներ
Կատեգորիա:Արվեստի և գրականության ամերիկյան ակադեմիայի անդամներ
Կատեգորիա:Իտալացի դիզայներներ
Կատեգորիա:Իտալացի ճարտարապետներ
Կատեգորիա:Միլանի համալսարանի շրջանավարտներ